கேள்வி: இராதாகாந்த தேவ் குறித்து விரிவாக சொல்லுங்கள்.
பதில்: சர் ராஜா ராதாகாந்தா தேவ் பகதூர் (Sir Raja Radhakanta Deb Bahadur) (1784 மார்ச், 10 –1867 ஏப்ரல் 19) இவர் ஓர் அறிஞரும் மற்றும் கொல்கத்தா பழமைவாத இந்து சமுதாயத்தின் தலைவராகவும் இருந்தார். சோவபசார் இராச்சியத்தின் மகாராஜா நவகிருட்டிண தேவின் வளர்ப்பு மகனும் வாரிசுமான கோபிமோகன் தேவின் மகனாவார்.
கேள்வி: இராதாகாந்த தேவ் - பன்மொழி அறிஞர் என்பது என்ன?
பதில்: ஒரு திறமையான அறிஞரான, இராதாகாந்த தேவ், சமசுகிருதம், பாரசீக மொழி மற்றும் அரபு மொழி மொழிகளில் தேர்ச்சி பெற்றிருந்தார். மேலும் இவர், சமசுகிருத மொழி அகராதியான ''ஷப்தா கல்பத்ருமா'' என்பதை வெளியிட்டார். மற்றொரு சமகால சமசுகிருத அறிஞரும், தாகூர் குடும்பம் வாரிசுமான ஹரகுமார் தாகூர் இவருக்கு ''ஷப்தா கல்பத்ருமாவைத்'' தொகுக்க உதவினார். Sengupta, Subodh Chandra and Bose, Anjali, p. 611 ஈசுவர் சந்திர குப்தாவின் செய்தித்தாளான சம்பத் பிரபாகர் என்ப்தில் கட்டுரைகளையும் இவர் எழுதினார்.
கேள்வி: இராதாகாந்த தேவ் - கல்விப்பணி பற்றி விளக்கவும்.
பதில்: இராதாகாந்தா தேவ் எப்போதுமே இந்துக்களிடையே கல்வி, குறிப்பாக ஆங்கிலக் கல்வியை மேம்படுத்துவதில் குறிப்பிடத்தக்க அக்கறை காட்டினார்; இவர் பெண்களின் கல்வி ஆதரித்தார். இராதாகாந்தா தேவ் 1817 இல் கொல்கத்தா பள்ளிப் புத்தகச் சங்கம் மற்றும் 1818 இல் கொல்கத்தா பள்ளிச் சங்கத்தின் நிறுவனம் மற்றும் அதன் செயல்பாடுகளில் தீவிரமாக ஈடுபட்டார். இராதாகாந்தா 1818 ஆம் ஆண்டு நிறுவப்பட்டதிலிருந்து இந்தியச் வேளாண் மற்றும் தோட்டக்கலை சங்கத்தின் தீவிர உறுப்பினராக இருந்தார். 1851ஆம் ஆண்டில் பிரிட்டிசு இந்திய சங்கத்தின் நிறுவனர்-தலைவராக இருந்தார். இவர் இறக்கும் வரை இப்பதவியில் இருந்தார். இவர் கொல்கத்தாவில் இந்துக் கல்லூரியை நிறுவ டேவிட் ஹரேக்கு உதவினார்.